Pielikums Nr.7

Iepirkumu procedūras

“Būvuzraudzība Pils ielas pārbūves darbiem Cesvainē”

identifikācijas Nr. CND 2018/5, nolikumam

**Tehniskā specifikācija**

1. Pretendentam jāveic būvuzraudzība Pils ielas pārbūves darbiem Cesvainē, nodrošinot pasūtītāja interešu pārstāvību būvdarbu veikšanas procesā.
2. Termiņi:
   1. Būvniecības darbu plānotais termiņš : 12 kalendārie mēneši no līguma noslēgšanas dienas, ieskaitot tehnoloģiskos pārtraukumus. Būvdarbu izpildes termiņš ir informatīvs un ja būvdarbu izpilde jebkurā gadījumā pārsniedz šo termiņu, Būvuzraugam nav tiesību prasīt papildus samaksu sakarā ar izmaiņām būvdarbu pabeigšanas termiņā (t.sk. gadījumā ja būvdarbi tiek apturēti uz laiku).
   2. Līguma izpildes laiks ir no līguma spēkā stāšanās dienas līdz Būvobjekta nodošanai ekspluatācijā.
   3. Garantijas periods Būvobjektā veiktajiem darbiem: 60 (sešdesmit) kalendārie mēneši.
3. Tehniskā specifikācija ir tehnisko aprakstu apkopojums, kas nosaka Pasūtītāja prasības attiecībā uz būvuzraudzību.
4. Šī tehniskā specifikācija ir funkcionāla un tā nav uzskatāma par detalizētu visu nepieciešamo pakalpojumu aprakstu. Specifikācija ietver Pasūtītāja prasības, kuras Pretendentam Piedāvājuma sagatavošanas laikā ir uzmanīgi jāizanalizē un jāņem vērā Piedāvājuma sagatavošanā.
5. Tehniskā specifikācija var būt nepilnīga un tajā var nebūt detalizētu visu nepieciešamo elementu un aprakstu katrā atsevišķā sadaļā. Tādēļ katra Pretendenta pienākums ir pārliecināties, ka viņa piedāvājums, neatkarīgi no specifikācijas, apmierina visas Pasūtītāja prasības, kā arī atbilst Latvijas Republikas būvniecības normatīvajiem aktiem, Latvijas Republikas, Eiropas, Starptautiskajiem standartiem un labās prakses piemēriem.
6. Pretendents ir atbildīgs par kļūdām piedāvājumā, kas radušās, nepareizi saprotot vai interpretējot Pasūtītāja noteiktās prasības.

**Darba uzdevums**

1. Pēc līguma parakstīšanas rūpīgi iepazīties ar projekta dokumentāciju, rasējumiem un tehniskajām specifikācijām, Būvdarbu līgumu un citiem dokumentiem, kas nepieciešami pilnīgai projekta izpratnei un tā īstenošanai. Nekavējoties informēt Pasūtītāju, ja tiek atklāti kādi trūkumi, sniedzot ieteikumus šo trūkumu novēršanai;
2. Pirms būvniecības darbu uzsākšanas novērtēt būvdarbu veicēja izstrādāto projekta ieviešanas programmu (detalizēts kalendārais grafiks un būvdarbu veikšanas projekts), izvērtējot darba grafikus, tehnisko personālu, aprīkojumu, pieaicinātos apakšuzņēmējus un citu būvdarbu veicēja iesniegto informāciju;
3. Sekot līdzi autoruzraudzības procesam
4. Ārpuskārtas ierašanās Būvobjektā 4 stundu laikā pēc Pasūtītāja vai Būvuzņēmēja mutiska vai rakstiska pieprasījuma
5. Izpildīt Pasūtītāja norādījumus un ieteikumus ar nosacījumu, ka tie nav pretrunā ar Būvprojektu un Latvijas Republikā spēkā esošiem normatīviem aktiem.
6. Pārbaudīt, vai Būvuzņēmēja un citu pieaicināto darbuzņēmēju rīcībā ir būvdarbu veikšanai nepieciešamais Būvprojekts un cita nepieciešamā dokumentācija, atbilstoši būvniecības likumdošanai.
7. Iepazīstas un seko līdzi Būvprojektam un Pasūtītāja ar Būvuzņēmēju noslēgtā līguma izpildei.
8. Kontrolēt un uzraudzīt būvdarbu veikšanas grafiku. Sekot, lai būvdarbi tiktu veikti plānotajā laikā un to veikšanai tiktu piesaistīti pietiekami resursi.
9. Uzraudzīt, lai visi ar Būvobjekta būvniecību saistītie būvdarbi tiktu izpildīti atbilstoši noslēgtajam Būvuzņēmēja līgumam. Pasūtītāja vai tā atbildīgo pārstāvju organizētajās sapulcēs ziņot par grafiku progresu.
10. Kontrolēt būvdarbu izmaksu atbilstību Pasūtītāja noslēgtajam būvdarbu līgumam.
11. Nodrošināt, lai paveikto būvdarbu kvalitāte un apjomi tiktu pienācīgi pārbaudīti un dokumentēti.
12. Regulāri pārbaudīt būvdarbos pielietojamo izstrādājumu, iekārtu un materiālu kvalitāti, kurai jāatbilst Latvijas Republikā spēkā esošo būvnormatīvu prasībām
13. Izpildītājam jānodrošina būvuzraugu un to palīgu veikto darbību un to rezultātu (iegūto datu) pierakstīšana un šo pierakstu glabāšana līdz Būves nodošanas- pieņemšanas akta apstiprināšanas dienai, un pēc tam dati jānodod Pasūtītājam
14. Veikt būvlaukumā konstatēto pārkāpumu un defektu fiksāciju (fotofiksāciju), noformēt to rakstiski un parakstīt attiecīgi sastādītu aktu. Uzraudzīt un pieprasīt no Būvuzņēmēja būvuzraudzības procesā konstatēto defektu novēršanu. Uzraudzīt un pieprasīt pārkāpumu, atkāpju no Būvprojekta, būvdarbu tāmes vai spēkā esošajiem Latvijas būvnormatīviem novēršanu.
15. Izvērtēt ar būvniecības projekta īstenošanas procesu saistītos potenciālos riskus un to ietekmi uz būvdarbu procesu. Veikt risku novēršanas pasākumus, samazinot negatīvo ietekmi uz būvniecības projekta īstenošanas procesu (būvdarbu aizkavēšanās, būvprojektā neparedzētu būvdarbu izpildes nepieciešamības parādīšanās, būvdarbu veicēja sliktā darba kvalitāte, nepietiekama būvdarbu organizācija, vai ļaunprātīga rīcība u.c.).
16. Ja Būvdarbu veicējs būvuzraudzības laikā maina Būvprojektā norādītos materiālus uz ekvivalentiem materiāliem, tad Būvuzraugs izvērtē to atbilstību normatīvo aktu, Būvprojekta un Pasūtītāja prasībām un sniedz Pasūtītājam ziņojumu.
17. Izpildītājam ir jānodrošina testēto būvmateriālu paraugu viltošanas iespējas izslēgšana, to uzskaite, glabāšana līdz nodošanas ekspluatācijā akta parakstīšanai un nogādāšana Pasūtītāja norādītā vietā
18. Pieņem tikai tos darbus, kas izpildīti atbilstoši Būvprojektam un Būvprojekta autoruzrauga papildinājumiem, kas iepriekš saskaņoti ar Pasūtītāju.
19. Aizsargāt Pasūtītāja intereses saistībā ar Būvdarbu veicēja prasījumiem pēc izpildes termiņa pagarinājuma vai papildu izmaksu kompensācijas, kā arī saistībā ar Būvdarbu līguma ievērošanu un tajā noteikto pienākumu izpildi.
20. Nekavējoties informēt Pasūtītāju par jebkādiem apstākļiem vai strīdiem, kuros nepieciešams iesaistīties Pasūtītājam.
21. Izskatīt un atbildēt Būvdarbu veicēja iesniegtos prasījumus un informēt Pasūtītāju par prasījumu noraidīšanas vai samazināšanas iespējām.
22. Nepieciešamības gadījumā informēt Pasūtītāju par nepieciešamību un/vai iespēju piemērot Būvdarbu līgumā noteiktos kavējuma sodus un/vai sodus par līguma noteikumu pārkāpumiem.
23. Pirms Būvobjektu nodošanas ekspluatācijā nodrošināt pilnu izpilddokumentācijas saskaņošanu un apstiprināšanu;
24. Līdz katra mēneša 10. datuma iesniegt ikmēneša atskaiti par iepriekšējo mēnesi, iekļaujot informāciju par Būvdarbu gaitu, to atbilstību laika grafikam, novirzēm no tā, Objektā paveiktajiem darbiem, to apjomu, par būvizstrādājumu atbilstību Būvprojektam, fotofiksācijas par segtajiem darbiem, kā arī būvuzraudzības plānā noteikto Būvdarbu posmu pabeigšanu, konstatētajiem pārkāpumiem (būvniecības dalībnieku patvaļīgas atkāpes no Būvprojekta, normatīvo aktu pārkāpumiem), par atkāpēm no darbu veikšanas projektā noteiktajām un citām darbu veikšanas tehnoloģijām, par pārkāpumu novēršanu u.c. informāciju, ja to pieprasa Pasūtītājs.
25. Ne vēlāk kā 10 (desmit) dienas pirms plānotās Būvobjektu nodošanas ekspluatācijā, sagatavot informāciju par Objektu gatavības statusu un sastādīt nepabeigto būvdarbu un atklāto defektu sarakstu, to izpildes un novēršanas grafiku un veikt tā kontroli līdz pilnīgai būvdarbu pabeigšanai un pieņemšanas-nodošanas akta parakstīšanai starp Būvuzņēmēju un Pasūtītāju;
26. Būvuzraugam būvdarbu garantijas laikā, pēc objekta nodošanas ekspluatācijā, reizi gadā pēc ziemas sezonas un pēc Pasūtītāja pieprasījuma jāpiedalās defektu konstatēšanā, un jāpiedalās šo novērsto defektu pieņemšanā kopīgi ar Pasūtītāju.

Pretendenta likumīgā pārstāvja vai pilnvarotās personas:

|  |  |
| --- | --- |
| Vārds, uzvārds, amats |  |
| Paraksts |  |
| Vieta, Datums |  |